vznesené Pripomienky v rámci medzirezortného pripomienkového konania

Návrh zákona, ktorým sa mení a dopĺňa zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov a o zmene a doplnení zákona č. 8/2008 Z. z. o poisťovníctve a o zmene a doplnení niektorých zákonov v znení neskorších predpisov 

Počet vznesených pripomienok, z toho zásadných	2  / 1 	

Subjekt	Pripomienka	Typ	
SLASPO 	K čl. II  
V čl. II doterajší bod označiť ako 1. bod a doplniť 2. bod, ktorý znie: 
„2. V § 100 sa dopĺňa 15. bod 
„15. opatrenie Národnej banky Slovenska č. 20/2008 o predkladaní poistno-matematických údajov a štatistických údajov poisťovne a pobočky zahraničnej poisťovne (oznámenie č. 455/2008 Z. z.).“.“ 

Odôvodnenie: 
Keďže sa v čl. II, meniacom zákon č. 8/2008 Z. z. o poisťovníctve a o zmene a doplnení niektorých zákonov v znení neskorší predpisov, navrhuje vypustiť ustanovenia § 35 ods. 3 až 5 je potrebné zrušiť aj opatrenie NBS č. 20/2008, ktoré bol vydané podľa § 35 ods. 4 zákona č. 8/2008 Z. z. 
 	O 	
SLASPO 	K čl. I 
V čl. I doplniť 4. bod 
„4. Za § 13 sa vkladá § 14, ktorý znie: 
„ Prechodné ustanovenie k úpravám účinným od 21. decembra 2012 
Vznik poistných zmlúv uzavretých pred nadobudnutím účinnosti tohto zákona a právne vzťahy vyplývajúce z týchto zmlúv sa spravujú doterajšími ustanoveniami zákona.“.“ 

Odôvodnenie: 
Podľa recitálu č. 18 smernice 2004/113/ES o vykonávaní zásady rovnakého zaobchádzania medzi mužmi a ženami v prístupe k tovaru a službám a k ich poskytovaniu sa rovnaké zaobchádzanie medzi mužmi a ženami v oblasti poisťovacích služieb má vzťahovať iba na nové zmluvy. Znenie recitálu je premietnuté aj do článku 5 ods. 1 smernice a vychádza z neho aj rozhodnutie Súdneho dvora EÚ (body 3, 31 a 33 odôvodnenia). 
Aby sa zabezpečilo dôsledné transponovanie smernice v súlade s rozhodnutím Súdneho dvora EÚ vo veci C-236/09 (Association belge des Consommateurs Test-Achats ASBL, Yann van Vugt, Charles Basselier proti Conseil des ministres), je potrebné do zákona zaviesť prechodné ustanovenie, ktoré zabezpečí, aby sa nová právna úprava nevzťahovala na poistné zmluvy uzavreté podľa doterajších predpisov. 
 	Z 	

Vysvetlivky  k použitým skratkám v tabuľke:	
O – obyčajná	
Z – zásadná